Tænk at det er muligt...

d 19/11
Bestilte via fjernsalg to iPhone 7 med tilhørende abonnement samt DSL forbindelse

Torsdag d 24/11
Afhentede pakke med telefoner og simkort på posthuset

Tændte den ene telefon om aftenen og konstaterede at skærmen havde en forkert farve

Kontaktede derpå kundeservice og fortalte om problemet samt oplyste at jeg ønskede at returnere telefonen, da den havde fejl og spurgte hertil for proceduren.

Jeg blev her oplyst at eftersom telefonen var ny, skulle jeg bare tage den med til en Telenor forretning og så ville de give mig en ny med det samme (ved ikke hvem jeg talte med)

Lørdag d 26/11
Jeg tog til Telenor i Lyngby Storcenter, hvor jeg efter godt et kvarters venten talte med Alexander, som først fortalte mig, at jeg ikke kunne returnere en telefon når jeg havde brudt plastikken - jeg forklarede ham om returret ved fjernsalg og at kundeservice havde bedt mig henvende mig hos dem. Han bad mig derefter vente og efter godt endnu et kvarters venten, kom han tilbage og fortalte mig, at jeg havde ret = På Apple produkter kunne man returnere i 7 dage??? men han måtte ikke give mig en ny telefon, da Apple har en politik om at den skal sendes ind til dem - jeg gjorde ham her meget klart at jeg ikke ønskede en repareret telefon og at jeg ikke ville vente flere uger på at få den tilbage, da jeg som sagt stadig havde fortrydelsesret og ønskede at gøre brug af denne. - her fortalte han mig at det ikke var muligt på andre måder end at sende den ind, men at han ville mærke den DOA? Og at jeg så ville få en helt ny telefon og at det var fast politik at der maks gik 3 dage... Det indvilligede jeg i og han fik telefonen. (Det tog i alt næsten én time)

Senere på dagen modtog jeg en SMS fra Telenor, hvor de kvitterede for modtagelsen af iPhone til reparation??? Og at der ville gå 14 dage??? Og at de ville sende en SMS hvis der gik længere tid??? 

Herefter forsøgte jeg flere gange at ringe til butikken, men telefonen gik på en almindelig mobilsvarer..

Mandag d 28/11
Her ringede jeg til Kundeservice hvor jeg talte med en der hed Simone og spurgte til SMSen og de lovede 3 dage? Svaret var at de ikke vidste hvad de lavede i butikkerne, men at det nok bare var en standard SMS. Jeg bad herefter Simone annullere hele min ordre, hvilket hun nægtede, da jeg havde brudt plastikken??? Jeg forklarede hende om fortrydelsesregler ved fjernsalg i Danmark, men fik at vide at jeg tog fejl. Jeg tilbød hende at sende et link med lovteksten, men fik at vide at "det havde hun ikke behov for" 

Jeg ringede op igen og talte med en der vist nok hedder Marina eller Maria. Hun påstod præcis det samme og jeg bad om at tale med en chef. Det kunne ikke lade sige gøre. Men (for at slippe for at tale med mig viderestillede hun mig til hendes Kollega Mathias)

Mathias påstod det samme som de andre, men lovede at undersøge det med hans chef og ringe tilbage dagen efter

29/11
Mathias ringer, men da jeg er til møde i Sverige tager jeg ikke telefonen

30/11
Mathias ringer igen og fortæller at jeg har ret i det med fortrydelsesretten og at han vil give besked til sine kollegaer om loven. Han har ikke umiddelbart mulighed for at annullere ordren, da han ikke kan se at telefonen er modtaget hos dem??? Han lover at ringe tilbage

1/12
Mathias ringer, men jeg har ikke mulighed for at svare. Efterfølgende sender han denne SMS
-------------------------------------------
Hej 

Jeg har forsøgt at kontakte dig i dag, i forbindelse med den købte telefon. Jeg har snakket med vores reklamationsafdeling, som stadig ikke kan se, at telefonen skulle være modtaget på vores værksted, så vi kontakter butikschefen med det samme.

Jeg er her ikke imorgen og derfor har jeg sat en af mine kollegaer ind i sagen, som vil ringe dig op.

Ydermere får du lige min mailadresse så du kan skrive til mig hvis nu der skulle være noget. 

MRKV at Telenor.dk

De bedste hilsner 
Mathias
Telenor
--------------------------------------

Ingen har ringet tilbage.......

Mandag d 5/12
Ringer igen til "Kundeservice" og beder dem annullere min ordre, da jeg ikke ønsker produktet. (Har ikke navn på hvem jeg taler med) og får igen at vide at jeg ikke kan annullere ordren. 

Ringer op igen og får det samme at vide (Har ikke navn på hvem jeg taler med) vedkommende lover at ringe tilbage efter hun har undersøgt det...

Vedkommende ringer tilbage og jeg får nu at vide at jeg har ret ifht de 14 dages returret, men "når jeg har indleveret telefonen til reparation er det det samme som at jeg har skrevet under på at fortrydelsesretten bortfalder!?!?!? ØH NEJ! OG JEG HAR IKKE INDLEVERET NOGET TIL REPARATION!!!
Vedkommende lover igen at ringe tilbage, da jeg meget kraftigt beder om at tale med en chef hvilket ikke var muligt....

Det gør vedkommende, for at fortælle at hun ikke kan hjælpe mig og at jeg må gå ned i butikken og spørge dem.... hun kan nu desuden se at telefonen er modtaget på værkstedet - og at jeg nok skal regne med at der går 14 dage før at de får den repareret!?!?! - hun vil gerne kreditere mig en månedsabonnement, som undskyldning for ulejligheden!?!?!? 

Onsdag d 7/12
Jeg henvender mig i butikken i LS igen hvor jeg taler med en ved navn Miden. Efter jeg forklare ham forløbet går han ind på kontoret og kommer ud igen efter 20 min! 
Han har eftersigende talt med Linda som han sagde at han synes var MEGET sød... der er i hvert fald nu skrevet Linda på min indleveringsseddel og tegnet en lille smiley...!

Telefonen kan han se er modtaget på værksted i Maribo, men der er ingen status. Jeg får at vide at jeg ikke kan returnere telefonen og fortryde mit køb, da jeg har sendt den til rep, men han kan godt se at hans Kollega Alexander har skrevet DOA og at det ville tage tre dage! "Det skulle Alexander måske ikke love"- siger han... Post Danmark har været flere dage om at sende den til Maribo, så det er jo ikke Telenors skyld!?!?!? Jeg forklarer ham her lidt omkring virksomheders ansvar for at vælge pålidelige samarbejdspartnere og forsøger at forklare forskellen på virksomheder og kunder - uden held....
Jeg forklare ham om situationen igen, om min ret til at fortryde mit køb - men det kan ikke lade sige gøre. Han siger derimod at telefonen kommer på fredag, men han vil ikke love det... herefter har jeg 30 dages returret??!?

Senere ringer jeg til kunde service endnu en gang og taler med Daniel Poulsen (DKJP) - jeg beder ham stille og roligt om at annullere min ordre, da jeg ikke ønsker produktet - det vil han ikke, da jeg eftersigende har overskredet min fortrydelsesret!?!?!? (Der er gået 13 dage siden jeg hentede pakken på posthuset) jeg forklarer Daniel om reglerne på området - og beder ham spørge sin chef om reglerne hvis han er i tvivl, og at jeg gerne sender han et link til lovgivningen hertil svare han "ellers tak" - hvorefter han slutter af med at sige "det er der vist ingen grund til at vi diskutere - jeg skal nok snakke med min chef" - hvorefter samtalen afsluttes!

Jeg ringer nu op igen... og taler nu med Anna (AJUN) som jeg beder annullere min ordre - hun fortæller mig at min fortrydelsesret er overskredet og at den til min orientering er 14 dage fra aftalen indgåes telefonisk... jeg forklare igen reglerne, og henviser til Telenors egne regler hvor der står at hvis min ordre indeholder fysiske produkter ved fjernsalg har jeg 14 dages returret fra jeg modtager produkterne, hun beder mig vente og vender tilbage med "det var da interessant" "det er ikke sådan vi er blevet fortalt" men hun kan desværre ikke gøre noget, da systemet siger jeg ikke kan fortryde, men hun vil meget gerne tale med sin chef i morgen når hun møder klokken 10 og derefter ringe tilbage til mig - for det kan hun da godt se er noget mærkeligt (at de skriver én ting og gør én anden)
Til gengæld vil hun gerne annullere ordren på DSL bredbånd, så det gør hun.

Nu gider jeg ikke skrive mere! 

Samtaler lignende ovenstående fortsatte de næste par uger og den 20. december modtog jeg telefonen retur fra rep. for så at tage ned i butikken og modtage den med højre hånd for så at skifte til venstre og aflevere den retur igen. Butikschefen Thomas valgte så først at sende telefonen videre den 28. december - som jeg måtte skrive og rykke ham for 

Den 10. Januar modtog jeg en bekræftelse på at den var modtaget og at Telenor nu ville påbegynde en endelig afslutning af sagen - jeg har ikke hørt andet siden.....

Jeg tror aldrig at jeg har oplevet en mere uprofessionel behandling, så Telenor kan absolut ikke anbefales på nogle måder!